stanford-oval/wikipedia huggingface dataset:
Kangasalan lastenkoti
Historiaa

Tarve kunnallisen lastenkodin perustamiselle oli kova, sillä sisällissota oli jättänyt monet lapset orvoiksi. Lastenkodissa oli rajatusti paikkoja, ja alkuvuosina tungos oli suuri. 1920-luvun alussa huollettavia lapsia oli 140, vuosikymmenen puolivälissä noin 65 ja vuonna 1930 määrä oli vähentynyt 30 lapseen. Osittain tämä johtui lasten kasvamisesta aikuisiksi, mutta toisaalta lasten sijoittaminen yksityiskoteihin ja jopa muihin laitoksiin yleistyi.
Ensimmäiset kymmenen vuotta lastenkoti sijaitsi Häkärän talossa Tiihalassa, josta se siirtyi vuonna 1928 entiseen Yli-Tanhuanpään rakennukseen Rikuun. Siirron taustalla olivat taloudelliset syyt, sillä maatalouden ajateltiin tehostuvan, jos lastenkoti siirrettäisiin kunnalliskodin yhteyteen.
Lastenkoti oli kaksikerroksinen, noin 40 metriä pitkä rakennus, jossa oli yhteensä 22 lämmitettävää huonetta. Lastenkotiin saatiin juokseva vesi vuonna 1925, ja keskuslämmitys 1950-luvun alkupuolen peruskorjausten yhteydessä.
Vuonna 1948 laaditun johtosäännön mukaan lastenkodissa oli paikkoja enintään 48 lapselle. Lastenkoti tarjosi myös ostopaikkoja ulkopaikkakuntalaisille sijoitettaville lapsille.
Tulipalo

Lastenkodissa sattui marraskuun 26. päivä vuonna 1954 tulipalo, joka vaati yhdeksän kuolonuhria. Tulipalon uskotaan syttyneen lämpökeskuksessa talon keskiosassa, josta se levisi nopeasti koko rakennukseen. Palon varsinainen syy ei ole koskaan selvinnyt. Tutkintojen mukaan lastenkodin henkilökunnan ei katsota syyllistyneen laiminlyönteihin tai virheisiin, ja rakennuksen paloturvallisuutta pidettiin moitteettomana. 
Ainoa syttyneessä rakennuksessa ollut lastenhoitaja havaitsi tulipalon noin kello 20 aikoihin lukiessaan iltarukousta vanhemmille lapsille. Hoitaja lähti pelastamaan yläkerrassa nukkuvia lapsia, jotka oli laitettu sänkyihinsä jo kello 18.30 aikaan. Savu kuitenkin esti hoitajaa pääsemästä toiseen kerrokseen. Yläkerran yhteisessä makuuhuoneessa nukkui yhdeksän alle 7-vuotiasta lasta.
Lähellä sijainneesta kunnalliskodista hälytettiin paikalle palokunta, joka ehti tapahtumapaikalle viidessätoista minuutissa. Palokunta ja muu pelastusväki eivät voineet hyödyntää lastenhuoneeseen johtavaa pelastusparveketta, sillä tulipalo oli jo levinnyt hallitsemattomaksi. Tulipalo tuhosi rakennuksen kivijalkaa myöten.
Tulipalon aikana lastenkodissa oli henkilökunnan lisäksi yhteensä 17 lasta. Onnettomuudessa saivat surmansa kolme 6-vuotiasta, yksi 5-vuotias, kaksi 2-vuotiasta sekä kolme vuoden ikäistä lasta. Onnettomuudesta selvinneet lapset sijoitettiin väliaikaisesti kunnalliskodin entiseen sairasosastoon. Kesäkuussa 1956 otettiin käyttöön uusi lastenkoti, jossa oli vain 19 paikkaa.
Kangasalan seurakunta järjesti 6. joulukuuta lasten siunaustilaisuuden, johon osallistui noin kaksituhatta henkeä. Lisäksi Kangasalan Sanomat ehdottivat järjestettäväksi suruliputusta koko pitäjään. Tulipalossa menehtyneet lapset haudattiin Kangasalan Vanhalle hautausmaalle. Kiviristien lisäksi kunta tilasi muistomerkin Kangasalalaiselta kuvanveistäjältä, Mauno Juvoselta. Leikkivä lapsi paljastettiin lokakuussa vuonna 1956, jolloin tapahtumaa oli seuraamassa noin 500 henkilöä.
Kaija Parve
Urheilu-uran jälkeinen aika

Kaija Parve suoritti urheiluopettajakoulutuksen tutkinnon Tallinnan pedagogisessa yliopistossa 1980-luvulla. Ensimmäinen hänen kahdesta tyttärestään syntyi vuonna 1989. Vuonna 1990 hän meni naimisiin virolaisen yleisurheilija Marek Helinurmen kanssa. Urheilu-uransa päätyttyä hän on työskennellyt Viron työttömyysvakuutusyhtiössä. Hänen tyttärensä Ulla-Maarit Helinurm on myös kansainvälisesti menestynyt ampuja.
Corey Stoll

| Corey Stoll |
| --- | --- |
 Corey Stoll vuonna 2014.
Henkilötiedot
Koko nimi:  Corey Daniel Stoll
Syntynyt: 14. maaliskuuta 1976 (ikä 48)
Ammatti:  näyttelijä
Näyttelijä
Aktiivisena:  2001–
Merkittävät roolit:  Kova laki: Los Angeles Midnight in Paris House of Cards
Aiheesta muualla
IMDb 
Elonet
Corey Daniel Stoll (s. 14. maaliskuuta 1976 New York, Yhdysvallat) on yhdysvaltalainen näyttelijä. Hänet tunnetaan parhaiten Peter Russon roolista poliittisessa jännityssarjassa House of Cards (2013). Hän näytteli pääosaa televisiosarjassa Kova laki: Los Angeles (2010–2011) ja esittää pääosaa kauhusarjassa The Strain (2014–).
Stoll näytteli kirjailija Ernest Hemingwayta elokuvassa Midnight in Paris (2011) ja hän on näytellyt myös elokuvissa Ant-Man (2015), Café Society (2016) ja West Side Story (2021).
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Corey Stoll
Kakkosen kausi 1996

| Kakkosen kausi 1996 |
| --- | --- |
Joukkueiden määrä:  48
Ylempi sarjataso:  Ykkönen
  ← 1995 :  1997 → 
Kakkosen kausi 1996 oli Suomen jalkapallon kolmanneksi korkeimman sarjatason kausi. Kausi pelattiin neljässä 12 joukkueen lohkossa kaksinkertaisena sarjana. Lohkovoittajat nousivat suoraan Ykköseen. Kolme viimeistä joukkuetta putosivat suoraan Kolmoseen.
Ykköseen nousivat Pallokerho-35, Varkauden Työväen Palloilijat, Närpes Kraft ja Kemin Pallotoverit.
Etelälohko

| S | Joukkue | O | V | T | H | TM | PM | ME | Pist  |
| --- | --- | --- | --- | --- | --- | --- | --- | --- | --- |
| 1 | PK-35 | 22 | 18 | 2 | 2 | 67 | 16 | +51 | 56  |
| 2 | KaaPo | 22 | 14 | 6 | 2 | 40 | 20 | +20 | 48  |
| 3 | Atlantis | 22 | 10 | 5 | 7 | 40 | 29 | +11 | 35  |
| 4 | SalPa | 22 | 9 | 5 | 8 | 46 | 52 | −6 | 32  |
| 5 | Allianssi | 22 | 10 | 1 | 11 | 43 | 43 | 0 | 31  |
| 6 | Kiffen | 22 | 9 | 4 | 9 | 29 | 39 | −10 | 31  |
| 7 | MIFK | 22 | 9 | 2 | 11 | 31 | 41 | −10 | 29  |
| 8 | FC HIFK | 22 | 7 | 7 | 8 | 40 | 37 | +3 | 28  |
| 9 | EIF | 22 | 7 | 5 | 10 | 45 | 47 | −2 | 26  |
| 10 | MPS | 22 | 6 | 4 | 12 | 40 | 61 | −21 | 22  |
| 11 | ÅIFK | 22 | 5 | 5 | 12 | 37 | 53 | −16 | 20  |
| 12 | Viikingit | 22 | 3 | 4 | 15 | 25 | 45 | −20 | 13  |
Itälohko

| S | Joukkue | O | V | T | H | TM | PM | ME | Pist  |
| --- | --- | --- | --- | --- | --- | --- | --- | --- | --- |
| 1 | VarTP | 22 | 19 | 3 | 0 | 63 | 13 | +50 | 60  |
| 2 | PaPe | 22 | 12 | 4 | 6 | 61 | 33 | +28 | 40  |
| 3 | LTP | 22 | 13 | 1 | 8 | 59 | 40 | +19 | 40  |
| 4 | Purha | 22 | 11 | 4 | 7 | 37 | 33 | +4 | 37  |
| 5 | Kings | 22 | 11 | 3 | 8 | 37 | 33 | +4 | 36  |
| 6 | MiKi | 22 | 10 | 3 | 9 | 43 | 34 | +9 | 33  |
| 7 | NP-H | 22 | 10 | 3 | 9 | 43 | 38 | +5 | 33  |
| 8 | PK-37 | 22 | 9 | 3 | 10 | 32 | 35 | −3 | 30  |
| 9 | K-UP | 22 | 7 | 6 | 9 | 45 | 40 | +5 | 27  |
| 10 | PEPO | 22 | 6 | 2 | 14 | 21 | 51 | −30 | 20  |
| 11 | SiU | 22 | 4 | 2 | 16 | 38 | 70 | −32 | 14  |
| 12 | JuPS | 22 | 2 | 2 | 18 | 27 | 86 | −59 | 8  |
Länsilohko

| S | Joukkue | O | V | T | H | TM | PM | ME | Pist  |
| --- | --- | --- | --- | --- | --- | --- | --- | --- | --- |
| 1 | Närpes Kraft | 22 | 13 | 8 | 1 | 51 | 16 | +35 | 47  |
| 2 | TKT | 22 | 11 | 7 | 4 | 52 | 30 | +22 | 40  |
| 3 | NoPy | 22 | 10 | 9 | 3 | 32 | 19 | +13 | 39  |
| 4 | PP-70 | 22 | 11 | 3 | 8 | 45 | 42 | +3 | 36  |
| 5 | EuPa | 22 | 11 | 2 | 9 | 35 | 29 | +6 | 35  |
| 6 | HyPS | 22 | 8 | 6 | 8 | 44 | 46 | −2 | 30  |
| 7 | KaIK | 22 | 8 | 6 | 8 | 38 | 40 | −2 | 30  |
| 8 | Sporting Kristina | 22 | 6 | 11 | 5 | 39 | 36 | +3 | 29  |
| 9 | ToiP-49 | 22 | 6 | 5 | 11 | 29 | 37 | −8 | 23  |
| 10 | TBK | 22 | 5 | 4 | 13 | 22 | 55 | −33 | 19  |
| 11 | VaKP | 22 | 4 | 5 | 13 | 32 | 47 | −15 | 17  |
| 12 | GrIFK | 22 | 4 | 4 | 14 | 31 | 53 | −22 | 16  |
Pohjoislohko

| S | Joukkue | O | V | T | H | TM | PM | ME | Pist  |
| --- | --- | --- | --- | --- | --- | --- | --- | --- | --- |
| 1 | KPT-85 | 22 | 20 | 2 | 0 | 88 | 19 | +69 | 62  |
| 2 | KajHa | 22 | 16 | 2 | 4 | 64 | 27 | +37 | 50  |
| 3 | Kanuunat | 22 | 13 | 3 | 6 | 35 | 27 | +8 | 42  |
| 4 | BK-IFK | 22 | 11 | 3 | 8 | 52 | 38 | +14 | 36  |
| 5 | FC OTP | 22 | 9 | 5 | 8 | 27 | 39 | −12 | 32  |
| 6 | KPV-j | 22 | 7 | 6 | 9 | 38 | 33 | +5 | 27  |
| 7 | Sepsi-78 | 22 | 7 | 4 | 11 | 29 | 34 | −5 | 25  |
| 8 | JBK | 22 | 6 | 5 | 11 | 31 | 45 | −14 | 23  |
| 9 | FC Santa Claus | 22 | 6 | 5 | 11 | 18 | 38 | −20 | 23  |
| 10 | OPP | 22 | 6 | 3 | 13 | 27 | 41 | −14 | 21  |
| 11 | KPS | 22 | 4 | 5 | 13 | 22 | 43 | −21 | 17  |
| 12 | KaPa | 22 | 3 | 5 | 14 | 24 | 71 | −47 | 14  |
Parhaat maalintekijät

| Sijoitus | Pelaaja | Maa | Joukkue | Maalit |
| --- | --- | --- | --- | --- |
| 1. | Arto Lautamatti |  | PaPe | 26 |
| 2. | Petteri Kaijasilta |  | Allianssi | 21 |
| 3. | Michael Belfield |  | PK-35 | 20 |
|  | Pasi Immonen |  | MiKi | 20 |
| 5. | Vjatšeslav Malakejev |  | KPT-85 | 18 |
| 6. | Arto Paananen |  | KPT-85 | 17 |
| 7. | Lee Williams |  | BK-IFK | 16 |
|  | Jyrki Holopainen |  | KPT-85 | 16 |
|  | Georgi Kondratjev |  | KaIK | 16 |
|  | Mikael Linzén |  | Närpes Kraft | 16 |
|  | Marko Helkala |  | PaPe | 16 |
Corey Lewandowski

Corey Lewandowski
Corey Lewandowski  (s. 18. syyskuuta 1973 Lowell, Massachusetts) on yhdysvaltalainen poliittinen vaikuttaja.
Lewandowski sai vuonna 1997 maisterin arvon politiikan tutkimuksessa American Universitysta. Hän toimi senaattori Bob Smithin kampanjapäällikkönä vuonna 2002. Vuosina 2003–2004 hän toimi New England Seafood Producers Associationin lobbarina ja sitten PR-yhtiö Schwartz MSL:n palveluksessa. Vuosina 2008–2015 Lewandowski toimi johtotehtävissä Americans for Prosperity -järjestössä, ja tammikuussa 2015 hän aloitti työskentelyn Donald Trumpin kampanjapäällikkönä.
Lewandowski sai huhtikuussa 2016 syyttämättäjättämispäätöksen pahoinpitelystä, vaikka oli syyttäjien mukaan tarttunut Breitbartin toimittaja Michelle Fieldsiin 8. maaliskuuta pidetyssä kampanjatapahtumassa. Vaikka Lewandowski kiisti syytöksen kokonaisuudessaan, rikossyytteeseen ei katsottu riittävän aihetta.
Trump erotti Lewandowskin kampanjapäällikön tehtävistä kesäkuussa 2016. Tämän jälkeen Lewandowski palkattiin kommentaattoriksi CNN:lle. Vuonna 2019 hän harkitsi asettumista senaattoriehdokkaaksi, mutta luopui suunnitelmasta. Hän osallistui kampanjointiin Trumpin uudelleenvalinnan puolesta presidentinvaalien 2020 alla. Lewandowskin todettiin 11. marraskuuta 2020 saaneen tartunnan koronaviruspandemiassa 2019–2020. Hän oli osallistunut vaali-illan viettoon Valkoisessa talossa.
Cato-instituutti

Cato Institute
Cato-instituutti (engl. Cato Institute) on vaikutusvaltainen yhdysvaltalainen markkinaliberalistinen ajatushautomo. Caton tieteilijät tutkivat laaja-alaisesti poliittisia kysymyksiä ja tuottavat kirjoja, tutkimuksia, kolumneja ja blogikirjoituksia. Heitä myös haastatellaan paljon tiedotusvälineissä.
Cato-instituutin päämääräksi on asetettu: ”laajentaa julkisesta politiikasta käytävän keskustelun parametreja niin, että perinteiset amerikkalaiset periaatteet rajoitetusta valtiovallasta, yksilönvapaudesta, vapaista markkinoista ja rauhasta voitaisiin ottaa huomioon”.
Nimensä instituutti on saanut Caton kirjeistä, jotka liberaalin filosofin John Locken hengessä vastustivat tyranniaa ja vaativat sananvapautta 1700-luvun Englannissa.
Caton tavoitteita

Yksilönvapauksien edistäminen
Valtion roolin vähentäminen
Valinnanvapauden kasvattaminen terveydenhoidossa ja koulutuksessa
Yritystukien poistaminen
Taloudellisen vapauden, yksityisomaisuuden ja laillisuusperiaatteen edistäminen kansainvälisesti
Rauhan edistäminen
Cato-instituutti on myös vastustanut sekä Persianlahden sotaa että Irakin sotaa ja kansalaisvapauksia rajoittanutta Patriot Actiä.
Caton tieteilijöitä

Caton piirissä on työskennellyt ja työskentelee useita professoreita ja muita tieteilijöitä nobelisteja myöten, mm. Friedrich von Hayek ja James Buchanan. Tällä hetkellä tittelillä adjunct scholar työskentelevät mm.
Donald J. Boudreaux
Robert L. Bradley, Jr
Tyler Cowen
Michael Cox
Richard Epstein
Michael Gough
Tibor Machan
Randal O'Toole
Vernon L. Smith
Thomas Szasz
Caton kantoja

Caton tieteilijät vastaavat kirjoituksistaan omilla nimillään, ja heidän näkemyksensä eivät noudata kummankaan pääpuolueen linjauksia. Esimerkiksi he ovat olleet erittäin kriittisiä George W. Bushin hallintoa kohtaan monenlaisissa asioissa kuten Irakin sota, kansalaisvapaudet, koulutus, terveydenhuolto, maataloustuet, energiapolitiikka ja runsaasti lisääntyneet julkiset menot. Toisaalta kolumneista löytyy myös eräiden hallituksen verotuksen, sosiaaliturvan, ilmasto- ja maahanmuuttopolitiikan aloitteiden kannatuspuheenvuoroja.
Caton oppineet ovat arvostelleet vuoden 2008 USA:n presidentinvaalien molempia pääehdokkaita, John McCainia ja Barack Obamaa.
Cato-instituutti on järjestänyt ilmastopaneeleja, joissa on esiintynyt sekä ilmastonmuutoksen ihmiskeskeisyyteen uskovasti että siihen skeptisesti suhtautuvia osallistujia. Greenpeacen mukaan Cato on yksi niistä organisaatioista, joita Yhdysvaltain öljyteollisuus rahoittaa vähätelläkseen ilmastonmuutoksen vaikutuksia.
Cato ja uuskonservatismi

Caton presidentti Ed Crane ja Caton suomalaiset juuret omaava emeritus-puheenjohtaja William Niskanen kutsuivat artikkelissaan vuonna 2003 uuskonservatismia ”erityiseksi uhaksi vapaudelle, kenties suuremmaksi kuin vasemmistoliberalismin ideologisesti kuluneet ajatukset” Jo vuonna 1995 Crane kirjoitti, että uuskonservatiivit ovat ”fundamentaalisen valtiomyönteisiä”, ja Crane pitää valtiokeskeisyyttä yksilönvapauden vastaisena. Caton ulkopolitiikan ryhmä on jatkuvasti kritisoinut uuskonservatiivista ulkopolitiikkaa.
Cato ja vasemmistoliberaalit

Vasemmistoliberaalit jakavat Caton kielteisen suhtautumisen sotaan ja George W. Bushin hallintoon sekä Caton suvaitsevaisuuden ei-perinteisiä elämäntapoja kohtaan ja rauhan ja kansalaisvapauksien kannatuksen, liberaalin maahanmuuttopolitiikan, homojen ja lesbojen tasa-arvon.  Toisaalta Yhdysvaltojen vasemmistoliberaalit vastustavat sellaisia Caton kantoja kuten valtiovallan rajoittaminen, kevyempi verotus, vapaa koulunvalinta, oikeus kantaa aseita.
Caton varapresidentti Brink Lindsey totesi vuonna 2006, että libertaristit ja vasemmistoliberaalit ovat toistensa luonnollisia ideologisia liittolaisia mutta korosti mielipide-eroista talouspolitiikassa, Caton ollessa Yhdysvaltain itsenäisyysjulistuksen (1776) kirjoittaneen ”Thomas Jeffersonin filosofian” linjoilla.
Yhdysvaltalaisessa keskustelussa termi ”liberal” tarkoittaa usein ”vasemmistoliberaalia”, joten klassisen liberalismin kannattajista osa katsoo lukeutuvansa libertaristeihin ja osa (mm. Catoa lähellä olleet talousnobelistit Milton Friedman ja Friedrich von Hayek) kutsuu itsään liberaaleiksi.
Caton historia ja rahoitus

Instituutin perustivat 1977 miljardööri, Yhdysvaltain libertaarisen puolueen entinen varapresidenttiehdokas Charles G. Koch ja Edward H. Crane. Instituutti sai nimensä Caton kirjeistä, John Trenchardin ja Thomas Gordonin brittiläisistä esseistä, jotka 1700-luvun alussa tekivät tunnetuksi filosofi John Locken liberaalia poliittista filosofiaa vastustaen tyranniaa ja vaatien sananvapautta. Näiden esseiden nimen takana ei ollut äärivanhoillinen valtiomies Cato vanhempi (”Muuten, minusta Karthago olisi hävitettävä”) vaan korruptiota ja tyranniaa vihannut ja tasavaltalaisuutta kuolemaansa asti puolustanut stoalainen senaattori Cato nuorempi (95 - 46 eaa.).
Murray Rothbard oli instituutin ensimmäisessä johtokunnassa mutta hänet erotettiin vuonna 1981 hänen jyrkentyneiden äärimmäisen libertarististen mielipiteittensä vuoksi. Instituutin katsotaan silti olevan lähellä maltillisempia libertaristeja.
Cato saa rahoituksestaan 82 % yksityishenkilöiden lahjoituksina, 10 % säätiöiltä, 7 % ohjelma- ym. tuotoista ja 1 % yritysten lahjoituksina. Vuonna 2000 instituutissa oli 90 täyspäiväistä työntekijää ja sen budjetti oli 13 miljoonaa dollaria.
Milton Friedman -palkinto

Vuodesta 2002 lähtien Cato-instituutti on palkinnut joka toinen vuosi henkilön, joka on merkittävästi edistänyt ihmisten vapautta ”Milton Friedman Prize for Advancing Liberty” -palkinnolla. Palkinnon mukana tulee 500 000 dollaria.
| Vuosi | Palkittu | Kansallisuus |
| --- | --- | --- |
| 2002 | Peter Thomas Bauer |  Iso-Britannia |
| 2004 | Hernando de Soto |  Peru |
| 2006 | Mart Laar |  Viro |
| 2008 | Yon Goicoechea |  Venezuela |
Aiheesta muualla

Wikimedia Commonsissa on kuvia tai muita tiedostoja aiheesta .
Cato Instituten kotisivut. (englanniksi)
Arkisto Cato-instituutin järjestämistä tilaisuuksista. (englanniksi)
Kai (korealainen laulaja)

| Kim Jong-in> 김종인 |
| --- | --- |
 Kai helmikuussa 2021
Henkilötiedot
Koko nimi:  Kim Jong-in
Syntynyt: 14. tammikuuta 1994 (ikä 30) Etelä-Jeolla, Korean tasavalta
Muusikko
Taiteilijanimi:  Kai
Laulukielet:  korea
Aktiivisena:  2011-
Tyylilajit:  k-pop
Yhtyeet:  EXO
Levy-yhtiöt:  SM Entertainment
 Nimikirjoitus
  [ Muokkaa Wikidatassa ] [ ohje ]  
Kim Jong-in (kor. 김종인, s. 14. tammikuuta 1994 , Etelä-Jeolla, Korean tasavalta), on eteläkorealainen laulaja ja näyttelijä. Hän kuuluu poikabändiin EXO
Filmografia > TV-sarja

2018 - Under Nineteen
Filmografia > Draama

2012 - To The Beautiful You
2015 - Exo Next Door
2016 - Choco Bank
2016 - First Seven Kisses
2017 - Andonte
2018 - Spring Has Come
2018 - Miracle That We Met
Aiheesta muualla

Kai (korealainen laulaja) Discogsissa. (englanniksi)
Coco-taksi

Coco-taksi Havannan keskustassa.
Coco-taksi on kuubalainen taksi turisteille. Siinä on kolme istumapaikkaa, ja se on yleensä keltainen. Coco-taksit on rakennettu Vespan tekniikalle. Coco-taksi muistuttaa thaimaalaista tuk-tukia. Nimi coco juontuu kookospähkinästä, jonka muotoa coco-taksi jäljittelee.[lähde? ]
Parin kilometrin matka maksaa Coco-taksilla pari euroa, ja se on siten tavallista taksia kalliimpi lukuun ottamatta aivan lyhyitä matkoja. Coco-taksi on liikenteessä turvattomampi.
Kaisa-talo

| Kaisa-talo |
| --- | --- |
 Kaisa-talon julkisivu Kaisaniemenkadun puolelta. Oikealla Kaisaniemen metroaseman sisäänkäynti, jonka molemmilta puolilta johtavat portaat Vuorikadulle.
Sijainti:  Helsinki
Koordinaatit:  60.1714°N, 24.9477°E
Rakennustyyppi:  kirjasto
Valmistumisvuosi:  2012
Suunnittelija:  Anttinen Oiva Arkkitehdit Oy (AOA)
Urakoitsija:  SRV Rakennus O
Omistaja:  Helsingin Yliopistokiinteistöt
Käyttäjä:  Helsingin yliopisto
Julkisivumateriaali:  lasi, tiili
 Kritiikin Kannukset 2012 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Kaisa-talo on Helsingin Kaisa­niemen­kadun varrella sijaitseva Helsingin yliopiston rakennus, jossa toimii yliopiston pää­kirjasto. Rakennukseen on keskitetty yliopiston keskustassa toimivien tiedekuntien kirjastopalvelut. Sen alakerrassa on myös myymälätilaa. Rakennus avattiin 3. syyskuuta 2012.
Rakennuksen pää- ja arkkitehtisuunnittelusta vastasi Anttinen Oiva Arkkitehdit Oy (AOA) ja pääurakoitsijana toimi SRV Rakennus Oy. Suomen Tasolasiyhdistys ry ja Suomen Arkkitehtiliitto ry (Safa) valitsivat rakennuksen vuoden 2012 lasirakenteeksi. Lisäksi Suomen arvostelijain liitto ry SARV myönsi vuoden 2012 Kritiikin Kannukset -palkinnon rakennuksen suunnitelleille arkkitehdeille Selina Anttiselle ja Vesa Oivalle. Kritiikin Kannukset annettiin ensimmäistä kertaa pitkän historiansa aikana rakennustaiteelle. Anttinen ja Oiva saivat vuonna 2013 myös arkkitehtuurin valtionpalkinnon.
Rakennuksen paikalta purettiin Kauppakeskus Kaisa -niminen tavaratalo, joka oli valmistunut kahdessa osassa 1973 ja 1984.
Rakennuksen kolmannessa kerroksessa on Terhi Ekebomin ja Jenni Ropen tekemä taideteos Pienet maailmat, joka on valmistunut Valtion taideteostoimikunnan tilaustyönä ja kuuluu valtion taidekokoelmaan.
Kaisa-talo Vuorikadulta katsottuna.
Terhi Ekebom ja Jenni Rope, Pienet maailmat, 2012.
Aiheesta muualla

Kuvia tai muita tiedostoja aiheesta Kaisa-talo Wikimedia Commonsissa
Kaisa-talo
Chatham (Kent)

| Chatham Chatham |
| --- | --- |
 Chathamin rantaviivaa.
 Vaakuna
 fiChatham 
 51°22′55″N, 0°31′23″E 
Valtio:  Yhdistynyt kuningaskunta
Osa:  Englanti
Alue:  Kaakkois-Englanti
Kreivikunta:  Kent
Yhtenäishallintopiiri:  Medway
Maantiede
Kokonaispinta-ala:  14 km²
Metropolialue:  51 km²
Väestö
Väkiluku (2021):  77 000
Väestötiheys:  5 487 as./km²
Metropolialue:  254 000
Metropolialueen väestötiheys:  4 949 as./km²
 www.medway.gov.uk 
Chatham on noin 77 000 asukkaan kaupunki Kentin kreivikunnassa Kaakkois-Englannissa. Se muodostaa Gillinghamin ja Rochesterin kanssa 254 000 asukkaan yhtenäisen kaupunkialueen ja Medwayn yhtenäishallintopiirin. Chatham on suoraan yhtenäishallintopiirin alaisuudessa eikä sillä ole kunnallista itsehallintoa (unparished area).
Chatham sijaitsee paikassa, jossa North Downsin kukkulajonon pudotusrinne kohtaa Medwayjoen. Kaupungin ohittaa valtatie A2, joka seuraa muinaisaikaista Watling Streetin reittiä.
Chathamin ystävyyskaupunki on ollut vuodesta 1956 lähtien Ranskassa sijaitseva Valenciennes.
Englannin vanhin maakirja vuoden 1086 Domesday Book mainitsee kaupungin nimellä Ceteham, jolloin alueella mainittiin olevan 52 asuinkuntaa.
Maamerkit

Chathamin nähtävyyksiin lukeutuvat muun muassa vuonna 1900 valmistunut kaupungintalo, joka nykyään toimii The Brook Theatre -teatterina. Kaupungissa sijaitsee myös ensimmäisessä ja toisessa maailmansodassa menehtyneiden Kuninkaallisen laivaston jäsenien muistoksi pystytetty Chatham Naval Memorial.
Osaksi kaupungin alueella sijaitsee Chathamin telakka. Telakka suljettiin 1984, ja osa siitä toimii nykypäivänä ulkoilmamuseona. Museon alueella on esillä kolme sota-alusta: Oberon-luokan sukellusvene HMS Ocelot, Ca-luokan hävittäjä HMS Cavalier ja sluuppi HMS Gannet. Telakkaa on myös käytetty useiden historiallisten elokuvien ja televisiosarjojen kuvauspaikkana, siellä on kuvattu kokonaan tai osittain elokuvat Sherlock Holmes (2009), Mr. Turner (2014), Suffragette (2015), ja televisiosarjat Oliver Twist (2007), Hakekaa kätilö (2012–2013), Mr Selfridge (2013–), Grantchester (2014–)  ja The Crown (2016–).
Kuuluisia asukkaita

Kirjailija Charles Dickens vietti lapsuutensa kaupungissa, kun hänen isänsä oli palveluksessa Chathamin telakalla.
George Boyd (s. 1985), jalkapalloilija
Richard Dadd (1817–1886), taidemaalari
Tracey Emin (s. 1963), nykytaiteilija
Andrew Crofts (s. 1984), jalkapalloilija
Lee Ryan (s. 1983), laulaja-lauluntekijä
Chris Smalling (s. 1989), jalkapalloilija, joka opiskeli Chatham Grammar School for Boys -koulussa
Percy Whitlock (1903–1946), säveltäjä ja urkuri
Kuvagalleria

Kaupungintalo, joka nykyään toimii teatterina
Chatham Naval Memorial -muistomerkki
Ordnance Terrace, jossa Charles Dickens asui
Ankkuri ja HMS Gannet Chathamin telakalla
Panoraama Medwayjoelta
Aiheesta muualla

Kuvia tai muita tiedostoja aiheesta Chatham (Kent) Wikimedia Commonsissa
Combat Mission

Combat Mission on videopelisarja, jossa on tällä hetkellä 11 osaa:
Combat Mission: Beyond Overlord
Combat Mission 2: Barbarossa to Berlin
Combat Mission: Afrika Korps
Combat Mission: Shock Force
Combat Mission: Afghanistan
Combat Mission: Battle for Normandy
Combat Mission: Fortress Italy
Combat Mission: Red Thunder
Combat Mission: Black Sea
Combat Mission: Final Blitzkrieg
Combat Mission. Cold War
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Combat Mission”, voi hakea sivunnimihaulla, laajalla sivunnimihaulla tai tekstihaulla.
Cincinnati Reds (1876–1880)

| Cincinnati Reds |
| --- | --- |
Perustettu:  1876
Entiset nimet:  Cincinnati Red Stockings
Kotiareena:  Avenue Grounds (1876–1879) Bank Street Grounds, (1880)
Paikkakunta:  Cincinnati, Ohio
Lajit:  baseball
Cincinnati Reds, joka tunnettiin myös nimellä Cincinnati Red Stockings oli yhdysvaltalainen baseball joukkue, joka perustettiin vuonna 1876. Seurasta tuli myös National Leaguen perustajajäsen.